ΑΕΛ Λεμεσού (καλαθοσφαίριση ανδρών)

Η **Αθλητική Ένωση Λεμεσού** είναι κυπριακή καλαθοσφαιρική ομάδα με έδρα τη Λεμεσό. Αποτελεί τμήμα της Αθλητικής Ένωσης Λεμεσού. Επίσημο έτος ίδρυσης του καλαθοσφαιρικού τμήματος είναι 1967. Αποτελεί την πιο πετυχημένη ομάδα καλαθοσφαίρισης στην Κύπρο καθώς έχει τις περισσότερες κατάκτησης εθνικών τίτλων. Είναι επίσης η μόνη καλαθοσφαιρική ομάδα στην Κύπρο που κατέκτησε έναν ευρωπαϊκό τίτλο (FIBA Regional Challenge Cup, 2003). Χρώματα της ομάδας είναι το κίτρινο και το γαλάζιο.

Τον Οκτώβριο του 2014 ανακοινώθηκε ότι αναστέλλει τη λειτουργία της λόγω οικονομικών προβλημάτων. Ωστόσο το 2015 η ομάδα επαναλειτούργησε.

## Ιστορία
Το σωματείο της ΑΕΛ αποτελεί ένα από τα ιδρυτικά μέλη της Κυπριακής Ομοσπονδίας Καλαθοσφαίρισης το 1965. Το καλαθοσφαιρικό τμήμα του σωματείου δημιουργήθηκε το 1967, με πρωτεργάτη και προπονητή τον καθηγητή σωματικής αγωγής Μιχαλάκη Νικολαΐδη. Έδρα της πρώτης ομάδας καλαθοσφαίρισης της ΑΕΛ ήταν το ανοικτό γήπεδο στην Όαση (στο χώρο αυτό στεγάζονται σήμερα τα κεντρικά γραφεία του Συνεργατικού Ταμιευτηρίου Λεμεσού).

Το 1974 η ΑΕΛ κατάφερε να κατακτήσει τον πρώτο τίτλο πρωταθλήματος στην ιστορία της. Από τότε ακολούθησαν ακόμη 12 πρωταθλήματα καθιστώντας την ομάδα την πολυνίκη της διοργάνωσης. Την σεζόν 1989-90 η ΑΕΛ επέστρεψε στην Α' Κατηγορία, μετά τον πρώτο υποβιβασμό στην ιστορία της, αλλά δεν απέκτησε ξένους καλαθοσφαιριστές. Την σεζόν 1998-99 υπέγραψε ως ξένους τους Αμερικανους Φοξ και Μπολ, ενω την επόμενη σεζόν υπεγραψε τους Ρέτζυ Μπασέτ και Ντόναλντ Γουίλιαμς.

Το 2003 η ΑΕΛ έγινε η πρώτη και μοναδική κυπριακή ομάδα σε όλα τα αθλήματα που κέρδισε ευρωπαϊκό τρόπαιο. Κατέκτησε το ευρωπαϊκό τρόπαιο της Νότιας Περιφέρειας (Regional Challenge Cup, South Conference). Προπονητής της ομάδας ήταν ο Ντράγκαν Ράτσα.

Η καλαθοσφαιρική ΑΕΛ έχει διοργανώσει και φιλοξενήσει το FIBA Europe All-Star Day το 2005, το 2006, το 2007 και το 2008, το οποίο μεταδιδόταν ζωντανά σε περισσότερες από 35 χώρες.

Τον Οκτώβριο του 2014 ανακοινώθηκε ότι αναστέλλει τη λειτουργία της λόγω οικονομικών προβλημάτων. Ωστόσο το 2015 η ομάδα επαλειτούργησε.

## Πορεία στον χρόνο
*  1967 : Ίδρυση του καλαθοσφαιρικού τμήματος της Αθλητικής Ένωσης Λεμεσού.
*  1974 : Η ΑΕΛ κατακτά τον πρώτο καλαθοσφαιρικό τίτλο πρωταθλήματος στην ιστορία της.
*  1977 : Η ΑΕΛ γίνεται η πρώτη ομάδα που εκπροσωπεί την Κύπρο σε ευρωπαϊκή διοργάνωση καλαθόσφαιρας.
*  1983 : Σε επίσημο αγώνα του πρωταθλήματος καλαθόσφαιρας, η ΑΕΛ συντρίβει τον Εθνικό με 177-39 και δημιουργεί παγκύπριο ρεκόρ καλύτερης επίθεσης και μεγαλύτερης διαφοράς σε ένα αγώνα. Το ρεκόρ παραμένει μέχρι σήμερα.
*  1994 : Η ομάδα μπάσκετ της ΑΕΛ ανδρών υποβαθμίζεται για πρώτη φορά στην ιστορία της στη Β΄ κατηγορία.
*  2003 : Η ομάδα μπάσκετ σημειώνει τη μεγαλύτερη επιτυχία του σωματείου στην ιστορία του κατακτώντας αήττητη το ευρωπαϊκό Regional Challenge Cup, ενώ λίγες μέρες αργότερα στέφεται πρωταθλήτρια Κύπρου μετά από 15 χρόνια.
*  2007 : Η ομάδα μπάσκετ κατακτά για πέμπτη συνεχόμενη χρονιά το πρωτάθλημα ανδρών και 13ο στην ιστορία της.
*  2008 : Η ομάδα μπάσκετ ανδρών κατακτά το 8ο κύπελλο στην ιστορία της και παράλληλα προκρίνεται στο Final Four του FIBA EuroCup 2007–08 όπου και κατακτά την 3η θέση.
*  2009 : Η ομάδα μπάσκετ ανδρών λαμβάνει μέρος για δεύτερη συνεχόμενη χρονιά στο Final Four του FIBA EuroCup 2008–09 όπου και τερμάτισε στην 4η θέση.
*  2014 : Η ομάδα μπάσκετ της ΑΕΛ ανδρών υποβαθμίζεται για δεύτερη φορά στην ιστορία της στη Β΄ κατηγορία.
*  2014 : Η ομάδα μπάσκετ της ΑΕΛ αναστέλλει τη λειτουργία της και δεν συμμετέχει στο νέο πρωτάθλημα.
*  2015 : Η ομάδα καλαθοσφαίρισης της ΑΕΛ επαναλειτουργεί και εντάσσεται στο πρωτάθλημα Β΄ κατηγορίας.

## Τίτλοι
* FIBA Regional Challenge Cup (South Conference):
** Νικήτρια (1): 2003
* Πρωτάθλημα Κύπρου:
** Πρωταθλήτρια (13): 1973-74, 1977-78, 1979-80, 1981-82, 1982-83, 1984-85, 1986-87, 1987-88, 2002-03, 2003-04, 2004-05, 2005-06, 2006-07
* Κύπελλο Κύπρου:
** Κυπελλούχος (10): 1977-78, 1979-80, 1980-81, 1981-82, 1983, 1984-85, 2003-04, 2007-08, 2008-09, 2025-26
* Σούπερ Καπ:
** Νικήτρια (6): 2003, 2005, 2006, 2007, 2008, 2009
* Πρωτάθλημα Β΄ κατηγορίας:
** Πρωταθλήτρια (4): 1992-93, 2015-16, 2016-17, 2017-18
* Κύπελλο Κύπρου Β΄ Κατηγορίας
** Κυπελλούχος (2): 2015-16, 2016-17

## Αξιόλογοι παίκτες
* Γιώργος Θυρώτος
* Γιώργος Παλάλας
* Μαρινος Θρασυβουλίδης
* Αντώνης Εύζωνας
* Φρίκος Καραγιάννης
* Γκλεν Μπλάκγουελ
* Κερκ Μπέικερ
* Φοξ 
* Μπολ
* Ντουέιν Γούντγουορντ
* Φράνκι Κινγκ
* Μάικ ΜακΝτόναλντ
* Μάικ Κινγκ
* Μίλουτιν Αλεξιτς
* Λόουελ Χάμιλτον
* Τζέι-Τζέι Γιούμπαγκς
* Ρέτζυ Μπασέττ 
* Ντόναλντ Γουίλιαμς

## Παραπομπές


## Πηγές
*

## Βιβλιογραφία
*

## Εξωτερικοί σύνδεσμοι

* 
* 
* 
*Ιστοσελίδα φιλάθλων της ΑΕΛ

Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1967

Κατηγορία:Ιδρύσεις ομάδων καλαθοσφαίρισης το 1967